OpenLLM-France/wikimedia huggingface dataset:
# Olga Fomina

Olga Igorevna Fomina, sortzez (Txernoivanenko), errusieraz Ольга Игоревна Фомина (в девичестве Черноиваненко), (Samara, Errusia, 1989ko apirilaren 17a), eskubaloian aritzen den kirolari errusiarra da..
2020ko Udako Olinpiar Jokoetan, Tokio 2020an (Tokio), esku hartu, eta zilarrezko domina eskuratu zuen eskubaloian, ROC ordezkatuz; Frantziako taldearen (urrezko domina) atzetik eta Norvegiako taldearen (brontzezko domina) aurretik sailkatu zen ROCeko taldea. Kontuan izan, Tokioko 2020ko Udako Olinpiar Jokoetan errusiar kirolariek ezin izan zutela Errusiaren izenean esku hartu, NOBek (Nazioarteko Olinpiar Batzordea) ezarritako zigorra zela medio, eta ROCen (Russian Olympic Committee) izenean eta banderapean lehiatu zirela.
Tokion, honako hauek osatzen zuten ROCeko taldea: Anna Sedoikina, Polina Kuznetsova, Polina Gorxkova, Daria Dmitrieva, Anna Sen, Anna Viakhireva, Polina Vediokhina, Vladlena Bobrovnikova, Ksenia Makeieva, Jelena Mikhailitxenko, Olga Fomina, Jekaterina Ilina, Julia Managarova, Antonina Skorobogattxenko eta Viktoria Kalininak.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Eskubaloia, emakumezkoa. |

## Erreferentziak

* ↑ «Olga Fomina» olympedia.org (Ingelesez)
* ↑ Euskaltzaindia. (PDF) 163. arauaː Georgieraz eta armenieraz idatzitako izenak euskarara aldatzeko transkripzio-sistema. .
* ↑ "Olga Fomina" olympics.com (Gaztelaniaz)

## Kanpo estekak

* Datuak: Q512569
* Multimedia: Olga Fomina / Q512569
# Vasili Bliukher

Vasili Konstantinovitx Bliukher (errusieraz: Василий Константинович Блюхер; Barstxinka, Errusiar Inperioa, 1889ko abenduaren 1a - Mosku, 1938ko azaroaren 9a) sobietar mariskala izan zen.
Gurev izeneko nekazari familia batean jaio zen, baina lurjabe batek Bliukher ezizena jarri zien Gebhard Leberecht von Blücher prusiar mariskalaren omenez.
Lehen Mundu Gerran esku hartu zuen eta 1915ean larri zauritu zuten. 1916an Alderdi Boltxebikean sartu zen eta 1917ko Errusiako Iraultzan esku hartu zuen, Samaran.
Errusiako Gerra Zibilean Armada Gorriko buru garrantzitsuenetako bat izan zen. 1924tik 1927ra aholkulari militarra izan zen Txinan. Errusiar Ekialde Urruneko komandante izendatu zuten eta "Napoleon Gorria" ezizena jaso zuen. 1935ean Sobietar Batasuneko mariskal mailara igo zen eta 1938an japoniarrak garaitu zituen Khasan lakuko guduan, Koreako mugan.
Mikhail Tukhatxevski kondenatu zuen epaimahaiko kide izan arren, 1938ko urrian atxilotu eta Purga Handian hil zuten.
* Datuak: Q48129
* Multimedia: Vasily Konstantinovich Blyukher / Q48129
# Eldar Riazanov

Eldar Aleksandrovitx Riazanov (Samara Kuibitxev, Sobietar Batasuna, 1927ko azaroaren 18a - Mosku, 2015eko azaroaren 30a) zinemagile sobietarra izan zen.

## Biografia

Dokumentaletan trebatu zen, eta Inauteri gaua (1956, Karnavalnaia notx) filmatzeko kontratatu zuen Mosfilm-ek.
Ohitura-komediak ere egin zituen: Helbiderik gabeko neska (1957, Devuxka bez adresa) eta Kontuz! automobila (1966, Beregis avtomobilia).
Beste film batzuk, berriz, sakonagoak, tonu latzagokoak, dira: Bulego nobela (1977, Sluzhebny roman) eta Birentzako gela (1982, Vogzal dlja dvoikh).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q381944
* Multimedia: Eldar Ryazanov / Q381944
# Aleksandr Jefimkin

Aleksandr Jefimkin (1981eko abenduaren 2a) Errusiako txirrindulari ohia da. Vladimir Jefimkinen anaia bikia da.

## Palmaresa

2006
* 2. Errusiako errepide txirrindularitzako txapelketan
* 3. Alentejoko Itzulian
2007
* Settimana Lombarda eta etapa 1
* Capo Giroa eta etapa bat
2008
* 10. Paris-Nizan
2009
* 3. Paris-Camemberten
2011
* Turkiako Itzulia

## Erreferentziak

* ↑ Alfabeto zirilikoz idatzitako izenak euskarara aldatzeko transkripzio-sistema, Euskaltzaindiaren 156. araua.

## Kanpo estekak

* Datuak: Q705283
* Multimedia: Alexander Efimkin / Q705283
# Vladimir Jefimkin

Vladimir Jefimkin (1981eko abenduaren 2a) errusiar txirrindulari ohia da. Aleksandr Jefimkin bere anaia bikia da.

## Palmaresa

2005
* Aragoiko Itzuliko etapa 1
* Portugalgo Itzulia eta etapa bat
* 2. Dunkerqueko Lau Egunetan eta etapa bat
2006
* 3. Errioxako Itzulian
2007
* Euskal Bizikletako etapa 1
* 6. Espainiako Vueltan eta etapa 1
* 3. Mediterraneoko Tourrean
* 6. Suitzako Itzulian
2008
* 10. Frantziako Tourrean eta etapa 1

## Sailkapen orokorra Itzuli Handietan eta Munduko txapelketan

| Carrera | Carrera | 2004 | 2005 | 2006 | 2007 | 2008 | 2009 | 2010 | 2011 |
| | Italiako Giroa | — | — | 39. | — | — | — | — | — |
| | Frantziako Tourra | — | — | — | — | 10. | UT | — | — |
| | Espainiako Vuelta | — | — | — | 6. | — | — | — | — |
| Munduko txapelketa | Munduko txapelketa | UT | 73. | 90. | 43. | — | — | — | — |
—: ez zuen parte hartu UT: utzi, ez zuen amaitu

## Erreferentziak

* ↑ Alfabeto zirilikoz idatzitako izenak euskarara aldatzeko transkripzio-sistema, Euskaltzaindiaren 156. araua.

## Kanpo estekak

* Vladimir Jefimkin - ProCyclingStats
* Datuak: Q464800
* Multimedia: Vladimir Efimkin / Q464800
# Arsen Zakharian

Arsen Norairovitx Zakharian —alfabeto zirilikoan: Арсен Норайрович Захарян— (Samara, Errusia, 2003ko maiatzaren 26a) errusiar futbol jokalaria da. Gaur egun, Espainiako EA Sports Ligako Real Sociedad taldean jokatzen duena, erdilari.
Aldi berean, Errusiar selekzio nazionalean ere jokatzen du. Herrialdeko harribitxietako bat dela jotzen da, talentu handienetarikoa duena.
Transfermarkt, futbol jokalarien merkatuan espezializatutako web orrialdea, 18 milioi eurotan du finkatua bere balioa.

## Estatistikak

2024ko ekainaren 7an eguneratua. :
| Taldea | Herrialdea | Urteak | Partidua(k) | Gola(k) | Asistentzia(k) |
| Dinamo Mosku | Errusia | 2020-2023 | 89 | 19 | 25 |
| Real Sociedad | EH | 2023- | 40 | 1 | 2 |

## Kanpo estekak

* Datuak: Q101073917
* Multimedia: Arsen Zakharyan / Q101073917
# Dmitri Ustinov

Dmitri Fiodorovich Ustinov (errusieraz: Дмитрий Фёдорович Устинов) sobietar militar eta politikaria izan zen, Sobietar Batasuneko Defentsa ministroa eta mariskala.

## Biografia

Ustinov Samaran jaio zen langile familia batean, 1908ko urriaren 30an. Gaztetan hasi zen paper fabrika batean doitzaile gisa eta mekanikari gisa lanean, Leningradon ingeniaritza ikastera bidaiatuz. 1927an Sobietar Batasuneko Alderdi Komunistan sartu zen.
1941ean Alemania naziak Sobietar Batasuna inbaditu zuenean, Iosif Stalinek 33 urte zituen eta Leningradoko arma-fabrika boltxebikearen zuzendaria aukeratu zuen Ustinov ekialdera Uraletara defentsa-industriaren ebakuazioa gainbegiratzeko, Alemaniako hegazkintza oso urrun. Stalinek bere lanagatik saritu zuen, buru gorria deituz, sobietar zibilen kondekorazio gorenarekin, Lan Sozialistaren Heroia. Urte horretan bertan Armagintza Ministro izendatu zuten.
1957an, lehen ministroorde hautatu zuten. 1965etik Politburoko kide hautagaia, ez zen osoko kide hautatua izan 1976an Defentsa ministro izendatu zuten arte, eta orduan Sobietar Batasuneko Mariskal ere izendatu zuten.
Ustinov 1984an Yuri Andropov SBAKko idazkari nagusi gisa ordezkatzeko hautagai kontserbadore ezin hobea zela ikusi zuten. Hala ere, Konstantin Txernenko izendatzeak Mikhail Gorbatxovek zuzendutako indar erreformistak indartzea ahalbidetu zuen, azkenean idazkari nagusia izango zena Txernenko hil ostean 1985ean.
1984ko azaroaren 7an, Sobietar telebista kamerek Urriko Iraultzaren urteurrenean Plaza Gorriko desfile militarra ikusten grabatzea espero zuten, baina ez zen inoiz agertu. Urrian pneumonia izan zuen. Larrialdiko ebakuntza egin zioten, ondoren bihotz-geldialdia izan eta hil egin zen 1984eko abenduaren 20an. Estatuko hileta batekin omendu zuten eta Kremlingo harresiko nekropolian lurperatu zuten abenduaren 24an.
Haren heriotzaren ondoren, Izhevsk hiriari Ustinov izena eman zioten haren omenez, baina Mikhail Gorbatxoven mendean Sobietar berriko buruzagien omenez izendatutako hiriak lehengo izenetara itzuli ziren. Gainera, Leninen Ordenarekin gehien apainduta egon den pertsona da, hamaika aldiz jasoz.

## Kanpo estekak

* Datuak: Q48067
* Multimedia: Dmitri Ustinov / Q48067
# Nadezhda Mandelstam

Nadezhda Yakovlevna Mandelstam, errusieraz Надежда Яковлевна Мандельштам (1899ko urriaren 30a/urriaren 18a — 1980ko abenduaren 29), idazle errusiarra eta Osip Mandelstam poetaren emaztea zen.
Saratoven jaio zen klase ertaineko familia judu batean eta Kieven eman zuen haurtzaroa. Gymnasiumean ikasi ondoren artea ikasi zuen.
1921an Osip Mandelstamekin ezkondu ondoren, Ukraina, Petrogrado, Mosku eta Georgian bizi izan ziren. 1934an Osip atxilotu zuten Stalin Epigramarengatik eta Cherdyn, Perm eta gerora Voronezhen erbesteratu egin zen Nadezhdarekin.
1938an Osip Mandelstam bigarren aldiz atxilotu zuten eta Vladivostoktik gertu zegoen "Vtoraya Rechka" izeneko kontzentrazio-esparruan hil zen. Horrek, Nadezhda lekualdatzen bizitzera eraman zuen, bera ere atxilotua izan zitekeelakoan. Gutxienez behin ihes egitea lortu zuen, NKVD bere bila joan baitzen Kalininera, baina Nadezhdak aurreko egunean alde egin zuen.
Stalinen heriotza ondoren, Nadezhdak tesia bukatu zuen 1956an eta Moskura itzultzeko baimena izan zuen 1958an.
Itxaropena Itxaropenaren kontra eta Itxaropen Abandonatua izeneko memorietan, bere bizitzaren analisi epikoa egin eta 1920ko hamarkada eta geroko Sobiet Batasuneko morala eta kultura kritikatzen du. Bere memorien izenak hitz-jokoak dira, Nadezhdak 'itxaropena' esan nahi du eta.
1979an bere artxiboen dohaintza egin zion Princeton Unibertsitateari. Nadezhda Mandelstam 1980an hil zen Moskun 81 urte zituela.

## Lanak

* Itxaropena Itxaropenaren kontra (ISBN 1-86046-635-4)
* Itxaropen Abandonatua (ISBN 0-689-10549-5)
* Datuak: Q234765
* Multimedia: Nadezhda Mandelstam / Q234765
# Aleksei Rykov

Aleksei Ivanovitx Rykov —errusieraz: Алексе́й Ива́нович Ры́ков— (Saratov, Errusiar Inperioa, 1881eko otsailaren 25a – Mosku, Sobietar Batasuna, 1938ko martxoaren 15a) sobietar politikaria izan zen.

## Bizitza

1900ean Errusiako Alderdi Sozialdemokratako kide egin zen. 1905ean Alderdi Boltxebikeko Batzorde Nagusiko kide hautatu zuten Londresen. Leninen aurkaria izan zen 1905eko eta 1910eko Kongresuetan. Iraultza nagusitu ondoren lehenengo gobernu boltxebikean parte hartu zuen Barne Saileko herri-komisario gisa, eta joera sozialista guztiak bilduko zituen Gobernuaren alde jokatu zuen. 1918an Ekonomiako Batzorde Nagusiko buru izendatu zuten. Trotskiren aurkaria izan zen. Lenin hil ondoren Herriko Komisarioen Batzordeko lehendakari izendatu zuten haren ordez. Alderdiko eskuineko joeraren ordezkaria izan zen. 1930ean kargutik kendu zuten trotskista eta eskuindarra zela salaturik. 1937an atxilotu eta hiltzera kondenatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q294339
* Multimedia: Alexei Rykov / Q294339
# Nikolai Semionov

Nikolai Nikolaievitx Semionov (edo Semenov) (errusieraz: Никола́й Никола́евич Семёнов; Saratov, Errusiar Inperioa 1896ko apirilaren 15a – Mosku, Sobietar Batasuna, 1986ko irailaren 25a) errusiar fisikari eta kimikaria izan zen.
Oso lan garrantzitsuak egin zituen erreakzio kimikoetako zinetikaren inguruan. Kimikako Nobel saria eskuratu zuen 1956an, Cyril Norman Hinshelwood ingeles kimikalariarekin batera.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q48990
* Multimedia: Nikolay Nikolayevich Semyonov / Q48990
# Georgi Oppokov

Georgi Ippolitovitx Oppokov (errusieraz: Гео́ргий Ипполи́тович Оппо́ков; Afanasi Lomov moduan ere ezaguna; Saratov, 1888ko otsailaren 5a/urtarrilaren 24a - Mosku, 1938ko abenduaren 30a) errusiar militante boltxebikea izan zen.

## Biografia

1903an Errusiako Alderdi Sozialdemokratako (marxistako) kide egin zen eta laster ildo boltxebikearekin lerratu zen. 1905ko iraultzan parte hartu zuen. Saratov hirian alderdi-lana egin zuen, eta geroago Petrogradeko eta Moskuko Komiteetako kide ere izan zen. 1909an Alderdi Sozialdemokratako zuzendaritzan sartu zen. Tsarismoaren garaian hainbat aldiz atxilotua izan zen: 1910an Arkhangelsk Iparraldeko hirira deportatua izan zen, egonaldi hori Zirkulu Artikora esplorazioak egiteko baliatu zuen.
1913an aske geratu zen eta Moskuko Metal-Langileen Sindikatua sortzen parte-hartu zuen, baina 1914 eta 1915 artean, Saratov hirira deportatu zuten, eta 1916 eta 1917 artean, Siberiara. Garai horietan, “Lomov” ezizena hartu zuen. Otsaileko iraultzaren ostean, Moskuko Komite Boltxebikearen kide izan zen. 1917ko uztaileko Alderdi Boltxebikearen VI. Biltzar Nagusitik aurrera, Alderdi Boltxebikearen Komite Zentraleko kide izan zen, Biltzar Nagusi horretan txosten ekonomikoa aurkeztu zuen (berak onartu zuen postu horretarako aukeratu zutela “burkide ezagun asko kartzelan edo ihesean zeudelako, eta postuak norbaitek hartu behar zituelako”).
Urriaren 10eko Komite Zentralaren bilera historiakoan parte hartu zuen. 1917ko Urriko Iraultzaren egunetan, iraultza prestatu zutenen artean egon zen. Iraultzaren ostean, Moskuko Sobietaren Komite Militar Iraultzailearen kide izan zen; eta Iraultzaren ostean, Moskuko Sobietaren lehendakariorde (Moskuko alkateorde) baita. Horrez gain, Sovnarkomen, lehen Sobietar Gobernuan, Justiziako Herri-Komisario aukeratua izan zen, baina denbora laburrez egon zen Gobernuan. Brest-Litovskeko Itunaren kontra kokatu zen, Alderdi Boltxebikearen ezker-aldean.
1918tik 1921ra Sobietar Ekonomi-Plangintza Kontseiluko lehendakariorde izan zen. 1921 eta 1923 artean Siberiako eta Uraletako instituzio ekonomiko eta politikoetan hartu zuen parte. 1923an Sobiet Ekonomi-Plangintza Kontseiluko zuzendaritzan berriz sartu zen, eta 1926 arte lan horretan egon zen. 1931 eta 1934 artean GOSPLANeko lehendakariorde izan zen; eta 1934 eta 1937 artean Kontrol Komisioko kide.
1919an Alderdi Boltxebikeko Komite Zentraleko postua galdu zuen, baina berriz aukeratu zuten 1925ean, 1934 arte. 1929 eta 1931 artean Sobietar Batasuneko Alderdi Komunistaren Politburoko kide ere izan zen. Ukrainako Alderdi Boltxebikeko Komite Zentraleko kide izan zen 1927tik 1930ra. 1920ko hamarkadan, Alderdi barruko borroketan, ildo trotskistaren alde kokatu zen. Purga Handian, "alderdiaren eta Estatuaren kontrako sabotaia" zela eta, 1937an atxilotua izan zen. 1938an exekutatu egin zuten.

## Bestelakoak

Mikhailo Hruxevski ukrainar historialari nazionalista handiaren lehengusua izan zen.

## Erreferentziak

* 1 2 3 4 5 6 7 Oppokov, Georgi, K17, 2017-08-12. CC0 Domeinu Publikoa
* Datuak: Q1509172
* Multimedia: Georgy Oppokov / Q1509172
# Marina Ximanskaja

Marina Metxislavovna Ximanskaja (errusieraz: Марина Мечиславовна Шима́нская; Saratov, Sobiertar Batasuna, 1955eko urriaren 27a), Marina Shimanskaya izenez ezagutua, errusiar antzezle, antzerki-zuzendari, pedagogo eta antzerki irakaslea da.
Hogei antzerki-ekoizpen handi baino gehiagotan egin du lan, hamabost film baino gehiagotan eta hainbat telebista telesailetan, haien artean, Goenkale (EITB Media) edo The Crown (Netflix).
Europako hainbat unibertsitate eta ikas-guneetan irakasle gisa aritu da. Satnislavsky sistema eta errusiar metodoa landu eta garatzeagatik bereizi da (Stanislavsky-Vakhtangov-M.Txekhov-Meyerhold). Ánima Eskola Arte Dramatikoko Eskolaren zuzendaria da. 2010. urtean Ercilla Saria irabazi zuen, bere antzerki lan eta ibilbideagatik.

## Bizitza

Saratoven jaio zen, Sobietar Batasunean, 1955eko urriaren 27an. 18 urte zituela Moskura joan zen lagun batekin batera antzerkia ikasteko. Errusiako Antzerki Arteen Estatu Institutuan sartu zen eta Moskuko Antzerki Unibertsitatean ikasteko beka lortu zuen arte dramatikoa ikasteko.
Mechislav Iosifovich Shimansky du aita, Saratovetik gertu dauden Stalinen kanpamentuetan egon zen zazpi urtez, erregimenaren etsai deklaratu zutelako, eta bertan Marinaren ama ezagutu zuen, kartzelapetuen erizaina zen bera. Aitaren gurasoak, Zhytomyrtik hurbil jabetza zuten aristokrata poloniarrak, eta bere neba fusilatuak izan ziren.
1979an Shimanskayak bere senarra ezagutu zuen Algis Arlauskas, pelikula bat filmatzen zuten bitartean, eta berarekin ezkondu zen. Bi seme-alaba dituzte, alaba, Olga Arlauskas, pelikula zuzendari ospetsua da Errusian. 2013an Algis Arlauskas beste emakume batekin joan eta 2016an dibortziatu egin ziren.
1992an iritsi zen Marina Shimanskaya Espainiara eta 2009an Anima Eskola antzerki eskola ireki zuen bere senar ohi Algis Arlauskasekin batera, gaur egun zuzentzen dutena eta bertan irakasten dute.
Konstantin Stanislavski eta Mikhail Txejoven antzezte sisteman aditua da. 2010ean Ercilla Saria lortu zuen.

## Erreferentziak

* ↑ (Gaztelaniaz) Deia. «Rusia recibe a un 'imposible' Lorca» www.deia.eus (Noiz kontsultatua: 2022-02-25).
* ↑ (Gaztelaniaz) ««Era una chica de provincias que soñaba con ser una gran actriz»» El Correo 2009-06-15 (Noiz kontsultatua: 2019-01-10).
* ↑ Rodríguez, Txani. (2014-04-14). Entrevista a Marina Shimanskaya, actriz y profesora de interpretaciónx. (Noiz kontsultatua: 2019-01-10).
* ↑ (Gaztelaniaz) «Entrevista a Marina Shimanskaya, una dama de los escenarios» www.eitb.eus (Noiz kontsultatua: 2019-01-10).
* Datuak: Q4523983
* Multimedia: Marina Shimanskaya / Q4523983
# Raisa Aronova

Raisa Jermolaievna Aronova (errusieraz: Раиса Ермолаевна Аронова; 1920-1982), Sobietar pilotua izan zen, errusiarra etnizitatez, Bigarren Mundu Gerran parte hartu zuena.
Gaueko Bonbardeketen 588. Errejimenduan, Polikarpov Po-2 hegazkinak pilotatu zituen Aronovak, Aireko Indar Sobietarren barruan. Talde hura emakumezko hegazkinlariz zegoen osatua osoki, eta Ekialdeko Fronteko alemanek "Gaueko sorginak" deitzen zieten. Sobietar Batasuneko Heroi izendatu zuten gerra amaitzean, alemanen kontrako 960 gaueko bonbardaketa egin ondoren.

## Erreferentziak

* ↑ Sakaida, Henry.. (2012). Heroines of the Soviet Union, 1941-45.. Bloomsbury Publishing Plc ISBN 9781780966922. PMC 1021807638. (Noiz kontsultatua: 2019-07-23).
* Datuak: Q4069847
# Roman Abramovitx

Roman Arkadievitx Abramovitx (errusieraz: Роман Аркадьевич Абрамович, rɐˈman ɐrˈkadʲjɪvʲɪtɕ ɐbrɐˈmovʲɪtɕ ahoskatua; hebreeraz: רומן אברמוביץ׳‎; Saratov, 1966ko urriaren 24a) errusiar enpresaburu milioidun eta politikaria da. Oligarka errusiarrak israeldar eta portugaldar hiritartasuna ere baditu.
Forbes agerkariak 2021eko apirilean 14.500 milioi dolarreko jabetza zuela kalkulatu zuen.

## Ibilbidea

Akzioen ordezko mailegu programari esker, Roman Abramovitx Sobietar Batasunaren gainbeheraren ondorengo urteetan aberastu egin zen, Errusiako estatuetako aktiboak eskuratuz merkatuko balioetatik urrun dauden prezioetan.
Bereziki, Boris Berezovskirekin batera, Sibneft petrolio enpresaren jabe bilakatu zen Abramovitx. Gero, Berezovskiren partea ere eskuratu zuen, prezio baxuekin behartuta Berezovskik jarri zion auzi batean salatu zuenez (Abramovitxek irabazi zuen auzia). Nolanahi ere, Berezovski Kremlinaren gogoko izateari utzi zion XX. mendea amaitzearekin, eta Londresko erbestera joan zen bizitzera; eta aldiz Abramovitx Boris Jeltsin Errusiako presidente ohiarekin zein Vladimir Putin Errusiako XXI. mendeko agontariarekin ondo konpondu denetako bat da. XXI. mendean Sibneft Gazprom konpainiari saldu zion Abramovitxek.
2000tik 2008ra Txukotka Barruti Autonomoko gobernadorea izan zen.
Abramovitx Millhouse LLC inbertsio-sozietate pribatuaren jabea da, eta Errusiatik kanpo Chelsea F.C. britainiar futbol-taldearen jabea izateagatik ezagunagoa bilakatu zen halaber.
2003. urtean lortu Chelsearen jabetzaren gehiengoa. 2022an, Ukrainako inbasioak Errusiako enpresaburuentzat zigorrak ekar zitzakeelakoan, futbol taldeko bere partea salduko zuela iragarri zuen. Aldi berean, Erresuma Batuko bere etxe-jabetzak saltzen hasi zela zabaldu zuten hedabideek.

## Erreferentziak

* 1 2 CNN, David Close. «Roman Abramovich, Russian owner of Chelsea FC, to sell club after Ukraine invasion» CNN (Noiz kontsultatua: 2022-03-03).
* ↑ (Gaztelaniaz) «El oligarca ruso Berezovski pierde un juicio millonario contra Abramovich» abc 2012-08-31 (Noiz kontsultatua: 2022-03-03).
* ↑ (Ingelesez) Smith, David. (2006-12-24). «Roman Abramovich interview: Inside the hidden world of Roman's empire» The Guardian.

## Kanpo estekak

* Datuak: Q171428
* Multimedia: Roman Abramovich / Q171428
# Kamyxin

Kamyxin (errusieraz: Камышин, translit.: Kamyxin, Errusiako Volgograd oblasteko hiria da. Volgogradeko urtegiaren eskuineko ertzean dago (Volgaren ibilguan), Kamyxinka ibaiaren estuarioan. Oblasteko hiriburua den Volgogradetik 167 km iparraldera eta Saratovetik 175 km hegoaldera dago. 2009an, 117.297 biztanle zituen.

## Historia

Kamyxin 1667an sortu zen Kamyxinka ibaiaren ezkerraldean. Ingurua antzinatik da famatua Don eta Volga arroen arteko lurreko pasabide azkarra izateagatik itsasontzientzako, Kamyxinka (Volgaren ibaiadarra) eta Ilovlia ibaiaren (Donaren ibaiadarra) iturburuak 4 km-ra baino ez daudelako. Beraz, konexio hori khazariarren herrialdearen aurkako inbasio bide bat izan zen. XVI. mendean, Selim II.a sultan turkiarra, leku horretan ubide bat eraikitzen saiatu zen. Urte batzuk geroago, Pedro I.ak gauza bera egiten saiatuko zen, zeinak, langileak babesteko, gotorleku bat eraiki zuen. 1710ean, biztanleria osoa kontrako ertzean kokatutako gotorlekura joan zen. Herriak Dmitrievsky zuen izena. 1780an, Kamyxin izatera pasatu zen, eta, Katalina II.aren borondatez, hiri estatusa jaso zuen. XIX. mendean, hiria merkataritza-herri bilakatu zen zerrategi eta haize-errotekin. Aspalditik famatua da sandia ekoizteagatik.

## Geografia
### Klima

Datu klimatikoak :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 12.3 | 10.8 | 19.8 | 28.6 | 36.6 | 39.8 | 41.5 | 41.2 | 39.3 | 27.7 | 16.8 | 9.7 | 41.5 |
| Batez besteko tenperatura maximoa (°C) | -5.4 | -5.1 | 1.6 | 14.1 | 21.8 | 27.0 | 29.5 | 27.7 | 20.7 | 11.5 | 2.4 | -3.2 | 11.9 |
| Batez besteko tenperatura (ºC) | -8.3 | -8.4 | -2.0 | 9.1 | 16.3 | 21.5 | 23.9 | 22.2 | 15.7 | 7.5 | -0.4 | -5.9 | 7.6 |
| Batez besteko tenperatura minimoa (°C) | -11.2 | -11.7 | -5.6 | 4.1 | 10.8 | 15.9 | 18.2 | 16.6 | 10.7 | 3.6 | -3.2 | -8.5 | 3.3 |
| Erregistraturiko tenperatura minimoa (°C) | -31.7 | -32.1 | -24.2 | -9.2 | -1.1 | 4.2 | 6.0 | 3.8 | -12.1 | -11.1 | -25.0 | -26.7 | -32.1 |

## Demografia

bilakaera demografikoa :
| 1897 | 1939 | 1970 | 1989 | 2002 | 2009 |
| 15.900 | 24.000 | 97.000 | 122.500 | 127 891 | 117 297 |

## Pertsona ospetsuak

* Viktor Txernov (1873 - 1952), politikaria.
* Aleksei Maresiev (1916 - 2001), Bigarren Mundu Gerran sobietar hegazkinlari aparta.
* Denis Kolodin (*1982 -), futbolaria.

## Senidetutako hiriak

* Opava, Txekiar Errepublika.

## Erreferentziak

* ↑ Euskaltzaindia, alfabeto zirilikoz idatzitako izenak euskarara aldatzeko transkripzio-sistema. 156. araua
* ↑ Estadistikak Errusia. .

## Kanpo estekak

* (Errusieraz) Kamyxini buruzko informazioa
* (Errusieraz) [https://web.archive.org/web/20200207012608/http://www.kamishin.ru/ Kamyxini buruzko informazioa, webgunea
* Mapa topografikoak
* Datuak: Q144170
* Multimedia: Kamyshin / Q144170